PricewaterhouseCoopers|  |
| Pramonė | Profesinės paslaugos |
| Įkurta | 1998 m.(PricewaterhouseCoopers)1849 m.(Price Waterhouse)1854 m.(Coopers & Lybrand) |
| Centrinė būstinė | Londonas, Jungtinė Karalystė |
| Aptarnaujama teritorija | Pasauliniu mastu |
| Svarbiausi darbuotojai | Robert E. Moritz(valdybos pirmininkas) |
| Paslaugos | Draudimo paslaugos, mokesčių konsultacijos, verslo konsultavimas, finansų konsultavimas, statistikų sudarymas, teisinės paslaugos |
| Pajamos | 35,9 mlrd. USD (2016 m.) |
| Darbuotojų | 236 000 (2017 m.) |
| Tinklalapis | pwc.com |

**PricewaterhouseCoopers International Limited** (**PwC**) – audito ir mokesčių konsultacijų bendrovių tinklas, viena iš vadinamųjų Didžiojo ketverto narių (kitos – „KPMG", „Ernst & Young", ir „Deloitte Touche Tohmatsu"). UAB „PricewaterhouseCoopers" („PricewaterhouseCoopers Lietuva") yra teisiškai nepriklausoma įmonė Lietuvoje, pasaulinio „PwC" tinklo narė. „PwC" tinklas vienija įmones 158 šalių daugiau kaip 236 000 darbuotojų. Visos grupės pajamos – daugiau nei 35,9 mlrd. JAV dolerių (2016 m.) „PricewaterhouseCoopers" yra didžiausias pasaulyje paslaugų teikėjas.

Istorija
--------

1849 m. auditorius Samuel Lowell Price Londone įkūrė savo įmonę.

1854 m. (taip pat Londone) William Cooper pradėjo savo verslą.

1865 m. S.LPrice susivienijo kartu su dviem savo kolegomis, Holyland ir Waterhouse ir toliau veikė kaip partneriai.

1874 m. jie pakeitė savo pavadinimą į „Price Waterhouse & Co, William Cooper" (nuo 1861 m. buv. „Cooper Brothers").

Abi bendrovės („Price Waterhouse & Co", „Cooper Brothers") sparčiai augo. Britų „Cooper Brothers & Co" (Didžioji Britanija) ir „McDonald, Currie and Co." (Kanada) ir „Lybrand, Ross Broth. & Montgomery" (JAV) apsijungė 1957 m. į „Coopers & Lybrand". 1982 m. įkurta „Price Waterhouse World Firm".

1998 m. susijungė „Price Waterhouse" ir „Coopers & Lybrand".

2002 m. konsultavimo verslas parduotas „IBM" bendrovei.

Struktūra
---------

„PwC" yra *limited liability partnership* tipo įmonė. Tuo ji skiriasi nuo pasaulinių koncernų. „PwC International" – tinklas, vienijantis įmones nares įvairiose valstybėse, kuriose jos yra autonomiškos ir teisiškai savarankiškos. Niujorke veikianti skėtinė bendrovė „PricewaterhouseCoopers International Limited" tėra tik koordinatorė. Pasaulinio tinklo vadovas (CEO) nuo 2016 m. liepos 1 d. Robert E. Moritz, buvęs JAV bendrovės vadovas.

### Biurai

„PwC" turi biurų 743 miestuose 158 šalyse.

* Kairas, EgiptasKairas, Egiptas
* Tower 185, Frankfurtas, VokietijaTower 185, Frankfurtas, Vokietija
* Figueroa at Wilshire, Los Andželas, Kalifornija, JAVFigueroa at Wilshire, Los Andželas, Kalifornija, JAV
* Lima, PeruLima, Peru
* Freshwater Place, Melburnas, AustralijaFreshwater Place, Melburnas, Australija
* Oslas, NorvegijaOslas, Norvegija
* Kasumigaseki Building, Tokijas, JaponijaKasumigaseki Building, Tokijas, Japonija
* Varšuva, LenkijaVaršuva, Lenkija
* Torre PwC, Madridas, IspanijaTorre PwC, Madridas, Ispanija
* Oklandas, Naujoji ZelandijaOklandas, Naujoji Zelandija

Lietuvoje
---------

1993 m. įsteigta UAB „PricewaterhouseCoopers". Lietuvoje dirba daugiau nei 170 darbuotojų (2017 m.). Klientai – tarptautinės ir ir stambios nacionalinės (Lietuvos) bendrovės. Teikia audito, vadybos konsultacijų, sandorių, mokesčių ir teisines paslaugas. Nemokamai platina leidinį „Mokesčių ir teisės žinios" (apie mokesčių, apskaitos ir verslo norminių aktų pasikeitimus). 

„PwC" Lietuva priklauso CEE regionui, kuriam vadovauja Olga Grygier, o nuo š.m. liepos 1d. vadovaus Nick Kós.

### Vadovybė

* Rimvydas Jogėla - „PwC" vadovaujantis partneris Lietuvoje, audito skyriaus vadovas
* Rasa Radzevičienė - Audito paslaugų partnerė
* Nerijus Nedzinskas - Mokesčių ir teisės skyriaus partneris

### PwC Lietuva Alumni

UAB „PricewaterhouseCoopers" vienija buvusius „PwC" darbuotojus (koordinatorė Renata Gečienė). Užsiregistravusiems „PwC Lietuva Alumni" duomenų bazėje platinama informacija apie „PwC" veiklą, renginius. Nariai kviečiami į mokymus, seminarus ir „PwC Alumni" susitikimus. Ateityje planuojama plėsti bendravimą.

Šaltiniai
---------

1. ↑  „Chronology". PricewaterhouseCoopers. Suarchyvuotas originalas 2010-10-10. Nuoroda tikrinta 2010-09-27.
2. ↑  PwC Vokietija: „Wir über uns"[neveikianti nuoroda]
3. ↑  PwC informacija[neveikianti nuoroda]
4. ↑
5. ↑  UAB „PricewaterhouseCoopers" informacija
6. ↑  PwC Lietuva Alumni Archyvuota kopija 2013-01-17 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: PricewaterhouseCoopers** – vaizdinė ir garsinė medžiaga  |

* Oficiali „PricewaterhouseCoopers" tinklavietė (anglų k.)

v • a • r **Audito įmonių didysis ketvertas** 

Deloitte • Ernst & Young • KPMG • PwC